სირიის კონფლიქტის მეოთხე წელს, კრიზისიდან გამოსავალი არ ჩანს
სირიაში არაერთი ქვეყნიდან მებრძოლები ჩადიან და პრეზიდენტ ბაშარ ალ-ასადის მხარეს იბრძვიან.
ვაშინგტონი — სირიის კონფლიქტის მეოთხე წელია მიმდინარეობს. გაერთიანებული ერების ორგანიზაციის მონაცემებით დაპირისპირების შედეგად 100 000-ზე მეტი ადამიანი დაიღუპა. მაშინ, როცა ასადის რეჟიმი ცდილობს ამბოხება ჩაახშოს, მეამბოხეები ადგილობრივი სირიელებისა და გარეშე ძალების მხარდაჭერით დაუმორჩილებლობას აგრძელებენ. სირიელ მეამბოხეებს არაერთი უცხოელი მებრძოლიც უჭერს მხარს. ეს ადამიანები სხვადასხვა ქვეყნებიდან არიან, ამბობს ვაშინგტონში ბაზირებული ახლო აღმოსავლეთის ინსტიტუტის ანალიტიკოსი და ჯონს ჰოპკინსის უნივერსიტეტის პროფესორი დენიელ სერვერი. მიუხედავდ იმისა, რომ უცხოელები ასადის რეჟიმის წინააღმდეგ საბრძოლველად ჩადიან სირიაში, რეჟიმისა, რომელსაც ვაშინგტონი მკაცრად აკრიტიკებს ადამიანის უფლბების დარღვევების და სირიელების ჩაგვრის გამო, ექსპერტი ამბობს, რომ ეს რადიკალური მებრძოლები ამერიკისთვის დიდ საშიშროებას და საფრთხეს წარმოადგენს. ანალიტიკოსები ასევე ვარაუდობენ, რომ სირიელები ასადის მოწინააღმდეგე ძალებთან გაერთიანებას გაურბიან ასადის მხარდამჭერთა რიგებში უცხოელი მებრძოლების წევრობის გამო. საბოლოო ჯამში, ასადი მისი მოწინააღმდეგე ძალების ფრაგმენტაციის გამო იგებს-აცხადებს ვაშინგტონში მდებარე ახალი ამერიკის ფონდის სირიის საკითხების მკვლევარი ლეილა ჰილალი. აცხადებს ჰილალი. სამშვიდობო მოლაპარაკებებმა ასადის მთავრობასა და მეამბოხე ჯგუფებს შორის ვერანაირი შედეგი ვერ გამოიღო. ლეილა ჰილალი ამბობს, რომ უკრაინის კრიზისი კიდევ უფრო მეტად ამცირებს სირიის კონფლიქტის დიპლომატიური მეთოდებით მოგვარების შანსებს. სირიის კრიზისის შედეგად ორ მილიონ ნახევარზე მეტ ადამიანს საცხოვრებლის დატოვება მოუხდა. ექსპერტების აზრით, დიპოლმატიური დარეგულირების გაჭიანურება ჰუმანიტარულ კრიზისს კიდევ უფრო გაამწვავებს.